Ստեֆեն Քարի

Ուորդել Ստեֆեն Քարի II (, ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Գոլդեն սթեյթ Ուորիորս» ակումբում։

Համալսարանային առաջնության շրջանակներում ներկայացրել է Դեյվիդսոնի քոլեջը (2006–2009)։ 2008-09 մրցաշրջանում եղել է ամենաբարձր միջին միավորներ ունեցող համալսարանային բասկետբոլիստը (28,6 մ/խ ցուցանիշով)։

Ընտրվել է 2009 թվականի NBA դրաֆթի 7-րդ ընտրությամբ՝ «Գոլդեն սթեյթ Ուորիորսի» կողմից։ 2012–13 մրցաշրջանում ռեկորդ է սահամանել՝ մեկ մրցաշրջանում իրացրած առավելագույն 3-միավորանոց նետումների կատեգորիայում (272)։ Խաղընկեր Քլեյ Թոմսոնի հետ ռեկորդ է սահմանել նաև մրցաշրջանի ընթացքում կատարած կոմբինացիոն 3-միավորանոց նետումների ասպարեզում (484)։ Թոմսոն-Քարի խաղազույգն այժմ կրում է «Սփլեշ բրադըրս» ("Splash Brothers") մականունը։ 2014-15 մրցաշրջանում գերազանցել է իր իսկ սահմանած 272 երեքմիավորանոց նետումների ռեկորդը՝ այն հասցնելով 286-ի։ Խաղաշրջանի ավարտից հետո արժանացել է ամենաարդյունավետ խաղացողի (MVP) կոչմանը։ 2015, 2017, 2018 և 2022 թվականներին նվաճել է NBA-ի գավաթը։

NBA-ի նախկին բասկետբոլիստ Դել Քարիի և նախկին վոլեյբոլիստուհի Սոնյա Քարիի որդին է։

 Կենսագրություն 
Ծնվել է բասկետբոլիստ Դել Քարիի և վոլեյբոլիստուհի Սոնյա Քարիի ընտանիքում՝ Ակրոն քաղաքում (Օհայո նահանգ), սակայն տեղափոխվել է Շառլոթ (Հյուսիսային Կարոլինա), որտեղ հայրն սկսում է խաղալ «Շառլոթ Հորնեթսի» կազմում։ Ունի կրտսեր եղբայր՝ Սեթ անվամբ, ով ներկայումս հանդես է գալիս NBA-ի զարգացման լիգայի «Էրի Բեյհոքս» ակումբում։ Մանկության տարիներին Քարին կրթվել է Մոնտեսորիի կրթական ծրագրով։

2001-2002 թվականներին Քարին ապրել է Տորոնտոյում, քանի որ հայրն այդ ընթացքում ելույթներ է ունենում «Տորոնտո Ռեպտորսում»։ 7-րդ և 8-րդ դասարաններում հանդես է եկել տեղի դպրոցներից մեկի բասկետբոլային հավաքականում՝ ունենալով անպարտելի մրցաշրջան։

Որպես ավագ դպրոց, հաճախել է Շառլոթի քրիստոնեական դպրոցը (Charlotte Christian School), որի բասկետբոլային հավաքականում հանդես գալու տարիներին բազմաթիվ առիթներով ընդգրկվել է «all-state», «all-conference» խորհրդանշական հավաքականներում, ինչպես նաև երեք անգամ ճանաչվել կոնֆերենցիայի չեմպիոն։ Դպրոցն ավարտելուց հետո ընդունել է Դեյվիդսոնի քոլեջի կրթաթոշակային ծրագիրը՝ երեք ուսումնական տարի համալսարանային առաջնության շրջանակներում ներկայացնելով «Ուայլդքեթս» ակումբը։ Համալսարանային տարիներին Քարին սահմանում է ռեկորդ (համալսարանի և Հարավային կոնֆերենցիայի պատմության մեջ)՝ սահամանած միջին միավորների կատեգորիայում, երկու անգամն ճանաչվում Հարավային կոնֆերենցիայի տարվա բասկետբոլիստ։ Համալսարանի երկրորդ տարում Քարին սահմանում է նաև NCAA-ի ռեկորդ՝ մեկ մրցաշրջանում իրացրած երեքմիավորանոց նետումների կատեգորիայում։

Բաց թողնելով վերջին համալսարանային տարին, Քարին մասնակցության հայտ է ներկայացնում 2009 թվականի NBA-ի դրաֆթում։ Առաջին ռաունդի 7-րդ համարով Քարին ընտրվում է «Գոլդեն Սթեյթ Ուորիորսի» կողմից։

 Պրոֆեսիոնալ կարիերա 
 Գոլդեն Սթեյս Ուորիորս 

 Վաղ տարիներ (2009–2014) 
աջից|մինի|Քարին պաշտպանվում է Ալեն Այվերսոնի դեմ
2009 թվականի  հունիսի 25-ին՝ NBA դրաֆթի ժամանակ, Ստեֆեն Քարին ընտրվել է Գոլդեն Սթեյթ Ուորիորս ակումբի կողմից ընդհանուր յոթերորդ համարի ներքո։ 2009-10 դեբյուտային մրցաշրջանի ժամանակ անցկացրել է 80 հանդիպում (77 մեկնարկային)՝ միջինում 36,2 րոպե ժամանակահատվածում հավաքելով 17,5 միավոր, 4,5 անդրադարձ, 5,9 ասիսթ և 1,9 խլում։ Երկրորդ կեսից հետո Քարի արդեն ընդուվում էր որպես տարվա լավագույն սկսնակ։ Համարվել է Արևմտյան Կոնֆերենցիայի հունվար անսվա սկսնակ։ Ապրիլ և մարտ ամիսներին նույնպես համարվել է ամսվա սկսնակ և դարձել միակ խաղացողը Արևմտյան Կոնֆերենցիայում, որը երեք անգամ ճանաչվել է ամսվա լավագույն սկսնակ։ Մրցաշրջանի ավարտին նրան «NBA տարվա լավագույն սկսնակ»-ը դառնալուն խանգարում է Թառիք Էվանսը։ Ընդգրկվել է NBA սկսնակների առաջին հավաքականում և դարձել ակումբի պատմության մեջ երկրորդ բասկետբոլիստը, որը ստացել է սկսնակների առաջին հավաքականի բոլոր մրցանակները։ 30 և ավելի միավոր է հավաքել 8 անգամ՝ գերազանցելով մրցաշրջանի մյուս բոլոր սկսնակներին, ինչը 2003-04 մրցաշրջանից աննախադեպ էր, երբ Լեբրոն Ջեյմս արել էր 13 անդամ և Կարմելո Էնթոնին 1 անգամ։ Քարին հինգ անգամ մեկ խաղում հավաքել է 30 միավոր և 10 ասիսթ՝ հավասարվելով Մայքլ Ջորդանի արդյունքին և զբաղեցնելով 2-րդ տեղը (առաջինն Օսկար Ռոբերտսոնն է)։ Փետրվարի 10-ին Լոս Անջելես Կլիմեպերսի դեմ խաղում հավաքել է 36 միավոր, 13 ասիսթ և 10 անդրադարձ՝ իրականացնելով առաջին թրիփլ դաբլը և դառնալով այդպիսի արդյունք ցուցաբերող NBA  պատմության 6-րդ խաղացողը։  Ապրիլի 14-ին՝ Ուորորսի մրցաշրջանի եզրափակիչ խաղի ընթացում, Քարին հավաքել է 42 միավոր, 9 անդրադարձ և 8 ասիսթ՝ սահմանելով նոր անձնական ռեկորդ և դառնալով Օսկար Ռեբերտսոնից հետո միակ խաղացողը։ Մրցաշրջանի ընթացքում Քարին հավաքել էր 166 երեքմիավորանոց, ինչը NBA պատմության մեջ առաջին դեպքն էր։

2010-11 մրցաշրջանի ընթացքում Քարին մասնակցել է 74 խաղի (բոլորը մեկնարկային)՝ միջինում 33,6 րոպե ժամանակահատվածում հավաքելով 18,6 միավոր, 3,9 անդրադարձ, 5,8 ասիսթ և 1,47 խլում։

 Ծանոթագրություններ 

 Արտաքին հղումներ 
 Էջը NBA.com կայում
 Էջը Բասկետբոլ-ռեֆերենսում 

Կատեգորիա:1988 ծնունդներ
Կատեգորիա:Ամերիկացի բասկետբոլիստներ
Կատեգորիա:Ամերիկացի բարերարներ
Կատեգորիա:Գոլդեն Սթեյթ Ուորիորսի բասկետբոլիստներ
Կատեգորիա:Մարտի 14 ծնունդներ